23.5.2023
RO
Jurnalul Oficial al Uniunii Europene
L 135/81
(m) punctul 4.1 litera (f) se înlocuiește cu următorul text: „(f) Numărul întrebărilor va fi de cel puțin una pentru fiecare oră de pregătire.
Numărul de întrebări pentru fiecare capitol și fiecare nivel trebuie să fie proporțional cu: — numărul efectiv de ore de pregătire predate la respectivul capitol și nivel; sau — în cazul metodelor axate pe cursant, timpul mediu anticipat pentru finalizarea pregătirii; și — obiectivele de studiu, conform analizei nevoilor de pregătire.
Autoritatea competentă evaluează numărul și nivelul întrebărilor atunci când aprobă cursul.”; (n) se adaugă punctul 4.1 litera (j) cu următorul text: „(j) Deși se acceptă că obiectul întrebărilor poate fi același, întrebările utilizate ca parte a programului de învățare MBT nu se utilizează în examinările de curs sau de fază.”; (o) punctele 5 și 6 se înlocuiesc cu următorul text: „5.
Standardul de evaluare pe tip pentru aeronavele din grupele 2 și 3 Evaluarea pe tip pentru aeronavele din grupa 2 sau 3 se efectuează de către întreprinderi de pregătire autorizate în mod corespunzător în conformitate cu anexa IV (partea 147) sau de către autoritatea competentă.
Evaluarea constă în evaluare practică și examinare orală și respectă următoarele cerințe: (a) Evaluarea practică determină competența candidatului de a îndeplini sarcini de întreținere aplicabile unui anumit tip de aeronavă.
(b) Examinarea orală se efectuează pe un eșantion de capitole extrase de la punctul 3 «Standardul de pregătire pe tip de aeronavă», la nivelul indicat la punctul 3.1 litera (e).
(c) Atât examinările orale, cât și evaluările practice trebuie să asigure îndeplinirea următoarelor obiective: 1.
candidatul trebuie să fie capabil să discute în mod adecvat și sigur pe sine despre tipul de aeronavă și sistemele acesteia; 2.
asigurarea execuției în siguranță a întreținerii, a inspecțiilor și a lucrărilor de rutină în conformitate cu instrucțiunile din manualul de întreținere și cu alte instrucțiuni și sarcini relevante, potrivit tipului de aeronavă, ca de exemplu remedierea defecțiunilor, reparații, ajustări, înlocuiri, reglaj și verificări funcționale, cum ar fi funcționarea motorului etc., dacă este nevoie; 3.
utilizarea corectă a întregii literaturi tehnice și a documentației aeronavei; 4.
utilizarea corectă a setului de instrumente speciale/de specialitate și a echipamentului de testare, demontarea și înlocuirea componentelor și modulelor care sunt unice ca tip, inclusiv orice activitate de întreținere la aripă.
(d) Pentru evaluarea pe tip de aeronavă se aplică următoarele condiții: 1.
Numărul maxim de încercări pentru fiecare examen este de trei într-o perioadă de 12 luni.
În cadrul unei serii este necesară o perioadă de așteptare de 30 de zile după prima încercare eșuată și de 60 de zile după cea de-a doua încercare eșuată.
Solicitantul trebuie să confirme în scris întreprinderii de pregătire autorizate în domeniul întreținerii sau autorității competente căreia îi solicită examinarea numărul și datele încercărilor din cursul perioadei ultimelor 12 luni și întreprinderea de pregătire în domeniul întreținerii sau autoritatea competentă unde au avut loc aceste încercări.
Întreprinderea de pregătire în domeniul întreținerii sau autoritatea competentă este responsabilă pentru verificarea numărului de încercări în orizontul de timp aplicabil.